3เดือนรู้ผล ลดดอกเบี้ย กระตุ้นศก.   dolendelici odipsusam
แบงก์ขอ 3 เดือนเห็นผลลดดอกเบี้ยดีต่อระบบเศรษฐกิจอย่างไร
25 พ.ค. 2558

แบงก์ขอ 3 เดือนเห็นผลลดดอกเบี้ยดีต่อระบบเศรษฐกิจอย่างไร
นายอมรเทพ จาวะลา ผู้อำนวยการอาวุโสสำนักวิจัย ธนาคารซีไอเอ็มบี ไทย เปิดเผยว่า มีโอกาสที่ทิศทางดอกเบี้ยนโยบายของไทยจะปรับลดลงได้อีก อย่างไรก็ดีเมื่อธนาคารพาณิชย์ลดดอกเบี้ยลง กว่าจะเห็นผลต่อระบบเศรษฐกิจต้องใช้เวลาประมาณ 3 เดือน ซึ่งเป้าหมายคือการช่วยเหลือผู้ประกอบธุรกิจให้มีต้นทุนต่ำลง รวมทั้งจูงใจให้เกิดการลงทุนและการใช้จ่าย แต่มีคำถามว่าจะได้ผลมากน้อยเพียงใด เนื่องจากความเสี่ยงเศรษฐกิจทำให้ยังเห็นการชะลอการลงทุนและบริโภคอยู่ต่อเนื่อง
นอกจากนี้ เป็นห่วงในภาวะที่ดอกเบี้ยธนาคารพาณิชย์อยู่ในระดับต่ำ ทำให้ธุรกิจบางรายที่อาจยังไม่จำเป็นต้องใช้เงิน เกิดแรงจูงใจการกู้จากดอกเบี้ยต่ำ ซึ่งหากธุรกิจกำไรไม่สูงและยังมีภาระหนี้เพิ่ม จะกดดันให้หนี้ที่ไม่ก่อให้เกิดรายได้ (เอ็นพีแอล) เพิ่มขึ้นได้ แต่เชื่อว่าจะไม่สูงมากนัก เพราะธนาคารยังคงระมัดระวังการปล่อยสินเชื่อต่อไปจนกว่าจะแน่ใจว่าเศรษฐกิจฟื้นตัว